Dedikatoria 


N ta dedika es livru pa tudu kriolistas na mund’interu, en 
xpesial pa tudu linguistas, skritoris, prufsoris, puetas y 
artistas - di kanpu te sidadi - ki ten lutadu y dadu ses korpu 
y alma pa divulgasau, rekonhisimentu y susesu di skrita di 
nos Lingua Kabuverdianu. 





3 


Direitus rezervadus pa Azagua’s Publishing© 

Ninhun parti d’es publikasau pode ser repruduzidu 6 
transmitidu pa kualker forma 6 pa kualker prusesu, 
iletroniku, mekaniku 6 fotografiku, inkluindu fotokopia, 
zerokopia 6 gravasau, sen autorizasau previa y skrita di 
autor. Salvu naturalmenti na kazu di transkrisau di pikenu 
testus 6 pasaji pa aprezentasau 6 kritika di livru. Es ixsesau 
ka pode di modu ninhun ser interpretadu komu sendu 
ixtensivu na transkrisau di testus na rekolhas antolojikas 6 
semelhantis d’undi ta rezulta prejuizu pa interesi pa obra. 
Kes transgresoris ta ser pasivu di prusidimentu judisial. 

Autor: Joaquim Manuel Andrade, Dr. Aza 

KRIOLU 


Kriolu e ka masa di pon 
e ka kafe di printxera 
nen e ka fijon kuznhadu 
na kasarola 
ku lenha di jistiba 
y so ku agu y sal... 

Kriolu e Lingua, 

Lingua sima tudu Lingua 

Ku Disionariu y Gramatika 
Ku verbu 

na prizenti, pasadu y futuru 
y kondisional tanbe. 


Kriolu e Katxupa 
Kuznhadu na kalderon di ferru 
ku lenha di spinhu ^lbrna 
rafugadu 





Kriolu e riku, 
riku sima nos fejuada 
ku tosin di Pico 
ku bonjin di Somada 
ku sinora di Pedra Badejo 
ku batata di Monte Negro 
Ku repolhu di Tarrafal 
ku sal di Praia. 

Kuznhadu 

Na tudu fogon di Santiago 
sirbidu na tudu meza 
na dia No’ Siora da Grasa! 

Kriolu e txoradu na Cidade Velha 
Kantadu na DjaBraba 
Obidu na Maio 
Tokadu na Boavista 
Apresiadu na Santo Antao 
Valorizadu na San-Nicolau 
Festejadu na San-Vicente 
Badjadu na dja d’Sal 
( 

Kriolu e di bos! 

v 

Di nos tudu 
Y 

Pa nos tudu! 





Nha gentis ! ! . . . 

Txuba dja ben 
Azagua dja ten 
Tud’argen sta kontenti! 

Omis ku inxada na mon 
ta kanta na txon 
Mudjes ku bala na mon 
ta baza midju na koba 

Uns ta simia otus ta ’nterra 
Minis pa tudu kutelu ku monti 
ta spanta korbu ku manelobu 
Ku txapalati, ku fundia, ku iaooo! 

Setenbru dja finda 
Monda dja pasa 
Afronta dja kaba 


Porku gordu na txikeru 
Ka un, ka dos... 

Galinhas ta kanta 

Obu na gudjeru 

Kabra ku baka na kurral 

Burru ku mula fartu ku denti kaskadu. 

Kami sargadu na fiindu poti 
Garnel na kintal 
Mantega na karman 
Keju na balain 
Leti na bull 

Kuskus kenti na kuatu bindi 
Kafe ferbedu na tres xalera 
Katxupa riba lumi na dos kaldera 
Midju ku batata asadu na ladu fogon 
Na brasada... 

N odja Bodin N tuma-1 benson 
bera Nha Bija Maria na Capa D’Arru 
El da-m benson ku vos tan riju 
ki tudu Santu obi-1 na seu! 

E-l fra-m... 

Nha Fidju... 

Anu bun barriga fartu!... 

Ki da ki ka farta! 

Txiga-nu ot’anu ma dia d’oji 
Ku pas, ku gostu, ku alegria! 

N kudi-1 amen! ! ! 

Tud’es kuza e pasa sabi 
Ku nos azagua na Cabo Verde! 

Pa tudu banda 
Sisterna ku fonti 
intxidu te boka 
Lama pa tudu txon 

Tud’argen panha na txon! 
E mi k’e Djon 
Djon di Nho Barkinu 
Limaria N ten bos 
Garnel na kintal 
Ka un, ka dos! 

Batanginha 
Pastel 

Obu streladu 
Kafe forti 
Kuskus kenti 
Durant i dia 
Duranti noti 
Anu ta dentra 
Anu ta sal 
Ku brasu abertu 
Ku kara kontenti 
Sintadu ta spera-bu! 

Ken ki ben 
Ku bon korasan 
Du ta purfidja-1 
Du ta faze-1 nos Fidju, 

Fidju di DjarFogu! 

E se fidjus e nos fidjus. 

Du ta batiza-s ku skontra 
Du ta kaza-s ku vinhu manekon 
Du ta nterra-s ku inxofri! 

Nu ta ba selebra-1 riba di Vulkan, 

Mas pertu di Seu 

Undi Anju ku Santu ta kanta-nu Inu d’Amor. 
Nu ta ba selebra-1 
Ku inxofri y skontra, 

Ku vinhu di Matarafi 
y Pene-Ratxadu, 

Ku karni di baka y kabra di Portela 
Ku mandioka di Stansia Roki 
Ku kobi di Montin 
Ku xeren di Baluarti 
Ku pudin di Julieta. 

Muzika... 

Violinu, Violan, Viola, Cavakin! 

Tres dia, tres noti sen para. 

Uns ta toka, otus ta diskansa. 

Nhos puxa arku riju 
pa tudu Santu ku Anju obi-1 na Seu. 

Na rabespa, 

Ku Ntoni di Neku 
y Djon di Mane D’Onoriu 
Na bespa, 

Ku Xalezin y Fransisku di Kanpana, 

Na dia marra mon, 

Ku Linkin 

y Mane di Rikardina. 



Amadeu di Artinina 
Di Koba Figera 
ku Amadeu di Silvestri 
di Ribera Djeu, na Violan. 
Denda, 

E Sin K’e Bida 


Fradu Nho Djon sta na ngunia... 
Nho Padri dja ben raza-1 
Ka nhos faze-1 kaldu d'obu mas 
pa da-1 spritu 

Se spritu, Deus dja ben tuma-1. 

E se dia ki dja txiga. 

Kitu kapatas 

fra Nobu Monteru k’e karpinteru 

pa ka ba trabadju, 

pe-1 fika na kaza 

si nu kazu el ten ki faze kaxon. 

Mane Paxonadu 

manda pidi Maria na kazamentu 

Nho Djon, omi seriu, 

ki tudu argen ta ruspeta 

ba papia ku Ntoni, pa di Maria 

Sen dia di para. 

Fradu Maria sta ta ten fidju... 
Italia partera 
Korta-1 mininu biku, 

El ‘nbrudja-1 na panu 
‘ngosta-1 na petu se ma. 

Maria dja ten fidju matxu 
Nhos da-m el papa ku mantega 
Nhos trata-m Maria dretu 
Nhos dixa-m Maria diskansa 
seti dia, 
seti noti, 
sen ba padjigal. 

Dj’el merese-1. 






Fra kel ki bu kre 
Boka e di bo 
oredja e di me 
kardita e si-n kre 
skerda direta 
direta skerda. 



Ditu fetu... 
Segredu 
bu ka konxe-1 
Ken ki fra-bu 
Dj’el fra mundu! 

Dja-n Kre-bu, ma N Ka Ta Fra-bu 


N kontra k’un Prinseza 
ki ben d’un Paraizu 
undi se rikeza 
sta so na se surrizu. 

N pensaba el era Indiana 6 Mexikana 
N obi zunzun m’el e Franseza 

Ma se rais e Afrikana 
K’un vos klaru y ku llrmcza. 


Prinseza, 

Bunita, 

Formoza, 

Ku tudu se beleza 
Odju pretu sima uba 

Monti Sen Nomi 

N txiga riba rotxa 
N konko mon na petu tres bes 
N pupa tan riju 

Ki tudu Papa ku Santu korda na Seu 
Ki tudu korbu ku manelobu 
Ku grilu ku gafanhotu 
spanta na padjigal! 

Monti, 

Dja-n subi-bu dja! 

Si kre N ka subi-bu mas 
Si kre N ka dixe-bu mas! 

Seu kumesa sonbra 
Nubri sinta el preta 
Ziada kumesa kai 
Txuba ben el nega para. 

N lapi tudu 

N fika sima korbu mbdjadu 
N diskise si mundu ten. 


N toka nha gaita 
N badja nha badju 
N festeja nha festa. 

Mi ku nha Monti! 

Di noti 

To ki terral riska. 

To ki manxe 
To ki Sol torna sai! 

N rola nha stera 
N po pe na kamin 
N spia pa tras 
N dixa kel monti 
N toma spia pa tras... 

Monti, 

N dixa-bu 
serenu 
susegadu 

ta durmi... 

Simentera dja-N simia 
Azagua dja da es anu 
Garnel grandi na Kintal 
Ka un, ka dos. 

Sima Piramidi di Ijitu! 

Azagua... 

Ki da Ki ka farta! 



Korda Mininu, Korda! 


Korda mininu, korda! 
Korda mininu, korda! 
Korda mininu, korda! 


Libru ka nega-bu 
Papel ka falta-bu 
Kaneta ka seka-bu 
Ajuda ka falta-bu 
Diskulpa ka bu da! 

Korda mininu, korda! 
Korda mininu, korda! 
Korda mininu, korda! 

Labanta sedu 
Laba bu rostu 
Toma kafe 
Sai na rua 
Bas ta leba- 
To ki txiga! 

Bas ta traze-bu kaza 
To ki txiga! 

Korda mininu, korda! 
Korda mininu, korda! 
Korda mininu, korda! 



Si kre ben sino 6 friu 

Sol 

Txuba 


Bentu 

Trubada 6 ralanpu 
Skola bu ten ki bai! 

Skola k’e di bo! 

Skola k’e bu kaza! 

Bus amigus sta tudu na skola! 

Korda mininu, korda! 

Korda mininu, korda! 

Korda mininu, korda! 


Abri libru, pajina pa pajina 
Toma nota na kadernu 
Prufesor ta da-bu nota! 

Bu ta pasa, 

Bu ta resebe bu diploma 
Bu t’atxa bon trabadju 
Bu ta ganha bon dinheru! 

Korda mininu, korda! 
Korda mininu, korda! 
Korda mininu, korda! 

ODJU D’UBA 

Maria di Musteru 
Maria odju d’uba tarlantera 
Ki-m kre, ki kre-m. 

Dixa-m spia-bu mas un bes 
Xa-m kontenpla bu beleza 
Beleza ki Deus da-bu. 

Bu mimoria e nha prizan 
Bu korasan so nha txabi t’abri-l 
Bu petu e nha ninhu 
Bu regas e nha sentu 
Bu surrizu e un paraizu 
Paraizu di me ku bo. 

Dixa-m da-bu nh’amor 
Dixa-m sinti bu kalor 
Dja-m kre-bu dja. 

Bu alma e nha alma 
Ka bu dixa-m, leba-m k 
Leba-m ku bo . . . 

Na bu brasu, ki-N kre morre! 

MOSKITU MORDE QUITO 

POPULAR 


Moskitu morde Quito 
Quito ba fra Quim 
Quim ba fra Quinquim 
Quinquina ba fra nho Re 
Nho Re ba fra Nh’or Des 
Nh’or Des fra nada ka ten! 

POBRI MANE 

Moskitu morde Mane, 
el bibe-1 se sangi un bes... 

Mane ba piska onti 
el ben so k’un xarroku 
Oji el torna ba; 
mar mansu la fora, 
li na kadjau sta mata 
Se uniku anzol k’el tinha 
ba roka. 

P’azar el ben kaza 
ku mon ta balansa. 

Pobri Mane! 

Mane, se ma manda-1 loja 
El ben kaza k’un lata di.i 
Dipos se ma torna mane 
Des bes el ben k’un barra di sabon klarin. 

Nobidadi 


Oredja zubia-m, 

N konta te dos 
El kai na letra B 
Ideia tormenta-m. . . 

N sal na porta 
N spia pa seu linpu 
Sol kenti ta pega lumi. 
Pasa un korbu 
N po mon na testa. 

N sigi se rumu 
Pa-n ten serteza. 







Na pobreza y na solidau 
Sen serteza y sen futuru; 

N’un mundu ki Deus nega-nu 
Mas ki fe nunka falta-nu. 

6 Deus, 6 Deus! 

Nho fla-nu si nu mas ki mil pekadu! 

Nu ta reza tudu dia 

Nu ta beja tudu pedra, tudu Santu. 

Nos e sima karapati ku purgera! 

Si nase, ta kria. 

Ka ten bentu 
Ka ten trubada 
Ka ten lumi 
Ka ten ralampu 
Ka ten nada ki ta distrui-nu! 

D’es mundu nim !t ^ t 
Fra m’e nos ki 

Si nu matadu, nu ka ta kumedu 
‘Nterradu 6 nau, seu nu ta bai! 

Amilcar Cabral 


Se no mi e Abel Djasi. 

Se vos e arma 
Se palavra e distinu 
Se odju e lus 
ki mostra-nu kaminhu! 

Cabral ka morre! 

Cabral bai, se alma fika. 
Se alma fika nh’ermun! 
Se alma e tudu alma! 
Cabral e bo 
Cabral e mi 
Cabral e tudu nos 
Cabral e nos tudu! 


Ditu fetu! 


Kriola 


E bo kriola 
Korpu sima viola 
Si bu da-m bu kalor 
N ta da-bu nh’amor. 

Si bu ten paixau 
Nu ta ten relasau 
Nu ka meste dinheru 
Pa nu ama kunpanheru. 


Nterra bu pasadu 
Skese kel disgrasadu 
Pensa na futuru 
Si bu ka ten kabesa duru. 

Si-n fra-u bo e di meu 
E pamodi N kre-bu txeu 
Bo bu ka ten vaidad' 

Nen bu ka ten 



Pur isu N kre 

Po ser nha nha kretxeu 
Da-m un beju pa-n mata sedi 
Pa korasau ka fika-n fedi. 

Ko Perde Speransa 

Ko perde speransa, ermun; 

Speransa ta da-bu forsa pa bu kontinua 
Si bu pensa na dizisti. 

Dizisti e so kobardu ki ta dizisti; 

Ka bu dixa nunka di kardita na bu kabesa 
Deus da-bu el, uza-1. 


Ka bu dixa mau mumentu vense-bu; 
Ten pasensia, tudu kuza ta bira dretu 
Bu korpu y alma ta djuda-bu. 


Sol ta nase tudu dia; 
Sukuru ta fitxa tudu noti 
Es mundu e di nos tudu. 


Si bu perde, djobe kaminhu; 

Si bu fronta, pidi aji 
Nos tudu meste-1 di vez en kuandu. 

Mantenha di Lonji 

To ki bu ba 

bu ta fra-m Tiu Djokin 

ma kel sapatu 

kel dixaba mi ku el 

dja-n troka-1 sola tres bes 

k’el ka ta troka mas. 

Fra-m Tiu Djokin 

kel kalsa bonbazinu 

sta tudu txapadu 

ki ka ten undi po txapa mas. 

Fra-1 tanbe 
ma kel fatu kazimira 
kel promete-m, 

N ka perde speransa n 
Ma tanbe desima sta a& 
y dj ’el sabe ma speransa 
e so n’el ki-n ten. 


Fra-m el 

ma n ta raza pa el 
tudu dia 
tudu noti 
pa nada ka buli-1, 
pa Deus da-1 sorti 
ku alegria 
y saudi na korpu. 

Fra-m el tanbe 

ma ku fe na Nhor Des 

un dia, 

un dia sertu 

du ta kontra, 

nos odju ta bira kuatu 

du ta ben mata sodadi. 

Fradu Nho Djon sta na ‘ngunia... 
Nho Padri dja ben raza-1 
Ka nhos faze-1 kaldu d'obu mas 
pa da-1 spritu 

Se spritu, Deus dja ben tuma-1. 

E se dia ki dja txiga. 


Kitu kapatas 

fra Nobu Monteru k’e karpinteru 
pa ka ba trabadju, 
pe-1 fika na kaza 
Ma oji e dia di faze kaxon. 






Badju ku festa dadu 
Seti dia, seti dia noti 
Te ki manxe, 

Sen dia di para. 

Fradu Maria sta ta ten fidju... 
korta mininu biku 
‘nbrudja-1 na panu 
‘ngosta-1 na petu se ma. 

Maria dja ten lidju matxu 
Nhos da-m el papa ku mantega 
Nhos trata-m Maria dretu 
Nhos dixa-m Maria diskansa 
seti dia, 
seti noti, 
sen ba padjigal. 


Dje-1 merese-1. 

Ka Ta Morre 

Mi, ku nha inxada y ku nha burru 
Ku nha fiera y ku nha’nzol 
N ka ‘nporta si otu mundu ten! 

Nha inxada e nha kudje 
Nha burru e nha kosta. 

Si txuba ben, di fomi n ka ta morre. . . 
Si ka ben, nen se xarroku n ta kume! 
Povu ki sofre e so nos me 
‘Nterradu 6 nau, seu du ta ba 
Du nese na infernu, du ta nterradu na 






Berbumkadu Fatuzes! 


Fatiseru! 

Bruxa! 

Boka fedi! 

Ko pidi-m praga pa-n morre! 

Ko ba txora-m na krus di noti 
Nenko sende-m bela na simiteriu! 

Si-n morre, n sabe ma n ta ba pa seu 
Anju ku santu ta ben kontra ku mi. 
Te ki-n txiga gloria 
Es ta resebe-m ku festa! 

E bo Bujon! 

Satanas! 

Nho Sandjon 

Junhu dja ben 
Fin di mes dja txiga! 

Manha e dia Nho SanDjon 

Dimingu ratxa lenha 
Ntoni sopra lumi 
Vina sarta lumi! 

Oji e bespa Nho SanDjon! 

Ku kara kontenti 
Ku sabura y fartura 
Ku alegria na korasan 
Ku koraji na korpu 
Ku speransa na distinu. 

Sarta Sandjon, saudi na korpu! 
Sarta Sandjon, saudi na korpu! 
Sarta Sandjon,saudi na korpu! 

\ 'Or 

Kada kenha salta tres bes 
Pa da sorti 
Pa tra azar 
Pa txuba ben 
Pa da azagua 
Pa tudu banda! 


Na kantu fogon 6 na kumera. 


Toki bentu arma faze 
Lansia un punhadu sinza n’ar 
Pa tenporal ka ben 
Sima kel ki benba na 27! 


E ka mi ki fra, nau! 
Nha gent is grandi 
Ten txeu ki fra! 


Nha gentis, 

Nhos xina mininu 
Kel k’es meste sabe! 
Xina mininu, xina! 
Xina tradisan di terra! 

Ko Larga Skola!! 


Ba pa skola 
Un dia sin, un dia nau 
E sinal ki kabu sta mau 
E sinal di bu frakeza 
E sinal ki bu kre larga- 1 

Ko ba pa skola 
Pega so ku bola 
Anda so ku faka 
Ospital bu ta na maka 

Nha Dona fla-m 
Ken ki kulega ku porku 
El ta kume farelu 
Se denti ta bira marelu 
S’ ka oji e manha 
S’e ka di noti e di palmanha 



Nh’ermun... 

Nha donu ten razan! 

El ten razan! 

El ten razan! 

El ten razan! 

Ka bu xatia ku prufesor 
Ka bu xatia ku bu kulegas 
Ka bu xatia ku bu kabesa 
Ka bu xatia ku ningen! 

Subi skada, dixe skada 
Sai d’un klasi entra n’otu 
Toma nota na papel 
Te ki kaneta seka 
Sinta na bu sentu 
Te ki sinu toka. 

Mundu Troka! 

Buli dixa di simiadu 

Karman, silidor, 

y banganha dixa di fazedu 

Midju dixa di piladu 

Kamoka dixa di moidu 

Burru dixa di montadu 

Azagua dixa di da 

Mane, Jose, Ntoni, Pedro y Maria 

dixa d’izisti. 


Kustumi y tradisan kaba 
Fomi ku mizeria lapi na txon 
Akulturasan tuma-nu kabesa 
Ki farta e so otu bandera pa du isa. 

Nos korpu y nos alma dja sta bendedu dji 

Pargunta Adilson, 

Kimberly 6 Jaqueline 
Kale marka ki sta na moda 
E ka tergal, eka tirileni 
E ka teve, e ka kaska d’obu 
E ka bombazine, e ka kazimira 
E ka menaji, e ka papulinu 
E ka kaki, e ka drill 
E ka franela, e ka kurtin 
Y nen e ka veludu! 


Kolonialismu troka se nomi 
Nos tudu bira stranjeru! 
Stranjeru nos tudu e el. 


Nos e fidju fora 
Ka batizadu na Greja 
Ka rajistadu, y nen ka prufidjadu! 
Nos e fidju di kolonialismu! 

Tenpu muda 
Inxada sai di kantu kaza 
Tenpu muda 
Azagua dixa di da! 

Tenpu muda 
Nomi trokadu. 

E tenpu ki muda... 

6 e Mundu ki troka? 

Onzi Di Setenbru 

Fin Di Mundu? 

N staba tau altu 
Tau altu, 

Ki tudu Diabu odja-m na seu 
Ki tudu Santu finji k’odja-m. 

N staba tau altu 
Tau altu, 

Ki to ki-n spia pa baxu 
So seu n pode odjaba. 

Dentu kel... 


Kabu treme 
Kabu treme tau riju 
ki-n pensaba m’era fin 


Uns korda 
Otus durmi 
Otus nunka korda. 

N odja belas sima strela na seu 

N odja tudu kes belas ta txora 

N odja tud’argen, tud’argen... 

Dizusperadu 

Disnortiadu 

Diskontroladu 

Diskunfiadu... 

N odja mon ta djobe otu mon 
Pa konfortu 
Pa konsola spritu. 

Na pensamentu di nos tudu 
Staba so un pergunta: 

Djondjon Mane di Norti 


E mi k’e Djondjon Mane di Norti 
Nega kriola nen na morti 
Pur isu tanbe es ka ta da-m korti 
Es fla-m e Nh’or Des ki da-m nha sorti! 

Mi, Djondjon Mane di Norti 
N nase fraku, N ta morre forti! 

Si beju ka ta mata fomi 
El t’abri-m apititi, n ta bira omi! 

Kriolas ten sangi dosi 
Ses fin di mundu e ka go si 
Larga-s di mon, nen pa ka tent 
Nen si vulkan torna rabent 


Mudjes kriolas, 

N f ama-s 
N ta ruspeta-s 
N ta valoriza- 
N ta pega-k ■ 

N ka ta larga-s. 

N ta da-s tudu k’es merese 
D’es nunka n ka ta skese! 


Fidju Terra 


Djon di Dadi ten idadi 
Di sta na sosiedadi 
El ka ten maldadi 
Nen el ka ten vaidadi. 


Kantu el txiga na sidadi 

Povu pergunta-1 pa se bilheti d’intidadi 

El fla el ten so pasaporti 

Pamo el e omi forti y el ben di Norti. 


El pidi un barril d’aguardenti 
El txuma tudu genti 
Es bota agu te otu dia 
Ningen ka ba kadia. 


Es fika ku speransa 
Es ganha kunfiansa 
Es po katxupa na kaldera 
Kada un faze di se manera. 




Sangi Djon bira kenti 
El raganha denti 
Povu fika kontenti 
Es trata-1 sima prizidenti. 


El vive se mosidadi 
El enlfenta realidadi 
Gentis obi-l se mensaji 
Es po tudu koraji. 

El fra-s nhos po fe 
N’es terra masape 
Kabuverdianu e omi 
Ki ka ta txora fomi! 

FIDJU DI CABRAL 


To my unforgettable friend and teacher, Edgar Barros 


Si bu bai, ko spia pa tras. 

Bu simentera, nen s’e poku, 
dj’el sta simiadu. 

Un gran di midju...un rodju, 

Un rodju... un garnel. 

Si bu bai, ko spia pa tras. 

Bu ka Muzes nen bu ka prufeta. 
Bo e fidju di Cabral. 

Bo e frutu di Cabral. 



Si bu bai, ko spia pa tras. 

Bu konta minis storia ku livru fitxadu 
Bu konta-s storia k’es ka obi 
Bu xina-s kuzas k’esl ca sabe 

Bu xina-s kuzas k’es meste sabe. 

» vV^O 


Un gran di midju. . . 


FIDJU NEGADU 


Ko fika ofendidu 
S’es txuma-m di bandidu 
Ko subi tensau 
Bu presta tensau. 

Ko fika xatiadu 
Si-n sta mal kulegadu 
N ka ta txuma-bu pai 
Pamo n ten so mai. 


Mi e fidju so na papel 
Bu amor mi-n ka konxe-1. 

Mi e fidju batizadu, rijistadu, 
bandonadu, matxukadu, nteri 

N ka ningen 
N sabe ma-n ka 
Ma un dia n ta 
Tudu mundu ta kc.. 

\ ^ 

Es po-m na kadia 
Ma e k’ era nha dia 
Si bu mostraba mi amor 
N ka ta sofreba txeu dor. 



Sta dretu 

Mundu e sin k’e fetu 
N prende na vida 
Ma na vida ten lida 
N dixa d’asnera 

Burkan di Me! 


Burkan. . . 

Jiganti 
Vibranti 
Radianti 
Konfianti ! 

Korpu di nature/ 0 
Sinbulu di puder y p 
Fonti d’enerjia y m 
Di pe finkadu bera 
Ora ku veu 
Ora sen veiflO 

Mas artu ki nubri, 
Undi txintxiroti ka ta bua 
Undi korbu ka ta rodia 
Undi manelobu ka ta sinta. 


Xa-m sinti briu, 

Ku kalor 
Xa-m sinti amor. 

Xa-m sinta riba bu unbru, 
Xa-m sinti silensiu di bu alma! 




Burkan. . . 
Ku friu 


Nha dizeju 
E po da seu un beju 


Ku kalma 
Sen korda un alma, 
Po mostra-m la fundu, 
kel otu mundu! 


Burkan... 

Mi e kel fidju ki kria na bu pe 
Na kel txon di masape; 
Spera-m, ale-n ta ba! 

Pa undi du ba, 
du ta volta pa bu pe. 



Bu batiza-m ku skontra 
Nada ka ba kontra 
Y n ka sinti af ' 

Si ten 
Si ten ’ 

Mi-n ka da konta. 
I^tferra-m, 
Nterra-m ku bu inxofri 
^ rdadu na bu kofri! 


/ 



Burkan... Burkan... 

Ko xa-m pa tras! 
Leba-m ku bo . . . 
Leba-m ku bo . . . 

E na bu brasu ki kre morre! 

Xa Brava Durmi Susegadu! 

Xa Brava durmi susegadu 
Sen korpu kansadu 
Sen kabesa mariadu 
Baxu sonbra di kel nubri di vulkan, 
Ki ta kubri di altu Ratxan 
Te fundu Fajan, 

Pa da-1 kel konfortu 
Sen pensa nada tortu; 
Konbersu sabi, sen tra un*tei; 

D’un ilha-irma di kel mesmu bersu. 


Xa Brava sunha k^^e distinu 
Ku kel korpu y alma leoninu 
Ki sta markadu na Livru Nho San Djon 
Ku bran-bran di tanboru y po-di-pilon 
Kantadu pa mil y un galu na ses puleru 
Badjadu pa mil y un galinha na ses gudjeru 
Selebradu pa se djentis spadjadu pa mund’interu! 

Xa Brava korda ku txuba di sol y di speransa 
Xa Brava sinti na korpu konfiansa y lideransa 
Ma na mei di se povu ta ten aliansa, 

Ta ten siguransa, 

Sen vingansa, 

Sen gritu dor 
Y txeu amor. 

Txeu amor! 

N KRE DIVORSIA KU MUNDU 


N ke divorsia ku mundu 
N kre kaza ku lua; 
Sol e nha padrin 
Strela e nha tistimunha! 


N ta pidi-mon na lua xea 
N ta marra-mon na lua nova 



Ta tokadu na Djar 
Ta kantadu na DjaBrat 
Ta batukadu na Santiagu 
Ta koladu na Barlaventu! 

Badju kenti! 

Festa bedju! 
orpu ta treme 
Korasan ta bate 
Alma ta pidi mas! 

N’es kalor kenti 
di madrugada. . . 

Ka xa noti durmi! 

Ka xa terral riska! 



Si kabu pega lumi, 
Xa-1 kema! 

Si galu kanta, 
Torse-1 piskos! 


Si perguntadu pa mi. . . 
Fra-s ma-n ba kai na rotxa! 

E ka ses biznis... 

E ka nada ku-es! 





Xa-s Txupa-m Nha Osu! 


Sen mai, sen pai 
Sen p’undi bai 
Ku boka largadu ta uai-uai. . . 
N pidi Deus p’El dixa-m bai. . . 

Pa undi N bai kabu sta fedi 
N’es mund’ingratu 
Sen nada na pratu 
Pa mi, so morti e nha ramec 



